**Zmluva**

**č.** ........................

uzavretá podľa § 536 a nasl. zákona č. 513/1991 Zb. Obchodného zákonníka v znení

neskorších predpisov, postupom podľa zákona č. 343/2015 Z. z. o verejnom obstarávaní a

o zmene a doplnení niektorých zákonov a v súlade s platným právnym poriadkom Slovenskej

republiky (ďalej len „ Zmluva")

**Čl. I**

**Zmluvné strany**

**Objednávateľ:** Mestská časť Bratislava—Podunajské Biskupice

Sídlo: Trojičné nám. 11, 825 61 Bratislava

Štatutárny zástupca: Mgr. Zoltán Pék, starosta

IČO: 00641383

DIČ: 2020943782

Bankové spojenie: SK80 1100 0000 026 2700 5541

Číslo účtu: nie je platcom DPH

Kontaktná osoba: Ing. Eduard Vandriak

Tel.: 0915 066 022

E-mail: eduard.vandriak@mupb.sk

( ďalej len „Objednávateľ“ )

a

**Zhotoviteľ:**

Sídlo:

Zastúpený:

IČO:

DIČ:

Bankové spojenie:

Číslo účtu:

IČ DPH:

Kontaktná osoba:

Tel.:

E-mail:

( ďalej len „Dodávateľ“ )

**ČI. II**

**Predmet zmluvy**

2.1 Dodávateľ sa zaväzuje vysýpať malé smetné koše v Mestskej časti Bratislava - Podunajské Biskupice na základe tejto zmluvy v rozsahu a časovej následnosti určenej v Návrhu na plnenie kritérií, ako výsledku úspešného výberového konania .

2.2 Objednávateľ prevezme práce do 24 hodín od ich vykonania.

**ČI. III**

**Čas plnenia**

3.1 Táto zmluva sa uzatvára **na dobu určitú od 30.01.2020 do 30.04.2023,** t. j 28 mesiacov resp. 122 týždňov od nadobudnutia účinnosti tejto zmluvy.

**ČI. IV**

**Práva a povinnosti zmluvných strán**

4.1 Dodávateľ obdrží zoznam umiestnenia - osadenia smetných košov, ako podklad pre vykonávanie dohodnutých prác. Akékoľvek zmeny v umiestnení - osadení smetných košov je objednávateľ povinný bezodkladne ohlásiť zhotoviteľovi. Zoznam so súpisom miest osadenie malých smetných košov tvorí neoddeliteľnú súčasť tejto zmluvy.

4.2 Dodávateľ preberá zodpovednosť za všetky škody, ku ktorým dôjde pri plnení predmetu zmluvy. Vzniknutú škodu je zhotoviteľ povinný odstrániť do 24 hodín od jej vzniku na vlastné náklady.

4.3 Dodávateľ sa zaväzuje zhodnocovať odpad v súlade so zákonom č. 79/2015 Z. z. o odpadoch v znení platných predpisov.

4.4 Dodávateľ sa zaväzuje dodržiavať VZN Hl. mesta SR Bratislavy č. 12/2001 o nakladaní s komunálnym odpadom a drobnými stavebnými odpadmi na území Hl. mesta SR Bratislavy a splniť podmienky stanovené v §7, bod 2.

4.5 Za každé porušenia povinností vyplývajúcich zo zmluvy za nedodržanie termínu vykonania prác, za porušenie metodiky prác (vysypanie smetného koša a vyčistenie okolia smetného koša od odpadkov, poškodenie trávnatých plôch a verejnej zelene),alebo za škodu spôsobenú z nedbanlivosti pri vykonávaní prác, je Dodávateľ povinný zaplatiť Objednávateľovi zmluvnú pokutu vo výške 300,- € do 14 dní od jej uloženia.

4.6 Dodávateľ bude zbavený povinnosti zaplatiť pokutu iba v prípade ak porušenie povinností vyplývajúcich zo zmluvy bolo zapríčinené nepriaznivými klimatickými podmienkami. O tejto skutočnosti musí byť spísaný záznam v denníku.

**ČI. V**

**Cena a platobné podmienky**

5.1 Cena služieb je stanovená v zmysle výsledkov výberového konania v Návrhu na plnenie kritérií, ktorý tvorí neoddeliteľnú súčasť tejto Zmluvy v prílohe č. 1..

5.2 Platba za vykonané služby súvisiace s vysypaním malých smetných nádob sa bude uskutočňovať na základe faktúr, vystavených Dodávateľom. Vykonané služby budú vyfakturované po ich fyzickom a písomnom prevzatí objednávateľom, na základe protokolu o prevzatí vykonaných prác, podpísaného Dodávateľom a oprávneným pracovníkom Objednávateľa. Preberací protokol bude tvoriť prílohu faktúry.

5.3 Splatnosť faktúry je 30 dní od jej doručenia Dodávateľom Objednávateľovi.

**ČI. VI**

**Sankcie a pokuty**

6.1 Dodávateľ sa zaväzuje čestne a svedomito vykonávať činnosti tvoriace predmet tejto zmluvy. V prípade zistenia nedostatkov (nevysypanie smetného koša, odpadky v okolí smetného koša, poškodenie trávnatých plôch a verejnej zelene) ohlási túto skutočnosť Objednávateľ emailom Dodávateľovi . Ak Dodávateľ neodstráni zistené nedostatky do 12 hodín od ohlásenia Objednávateľom, ako aj za nedodržanie zmluvných ustanovení, zaplatí zmluvnú pokutu vo výške uvedenej v ČI. IV bod 4.3 tejto zmluvy.

6.2 Dodávateľ nesie zodpovednosť za všetky škody, ktoré vzniknú z dôvodu vykonávania predmetnej služby.

**ČI. VII**

**Skončenie zmluvného vzťahu**

7.1 Zmluvné strany sa dohodli, že tento zmluvný vzťah zaniká:

a) Písomnou dohodou medzi zmluvnými stranami

b) Odstúpením od zmluvy v prípade, ak ktorákoľvek zo zmluvných strán nedodrží alebo poruší niektoré z ustanovení tejto zmluvy. Od zmluvy možno odstúpiť v lehote jedného mesiaca od zistenia skutočností oprávňujúcich na odstúpenie od zmluvy. Objednávateľ je oprávnený zadať práce inému Dodávateľovi okamžite od odstúpenia od zmluvy,

c) Písomnou výpoveďou aj bez uvedenia dôvodu v jednomesačnej výpovednej lehote,

d) Uplynutím doby, na ktorú sa táto zmluva uzatvára.

7.2 Výpoveď musí byť písomná a výpovedná doba začína plynúť prvým dňom nasledujúceho mesiaca po doručení výpovede druhej zmluvnej strane. Výpoveď sa považuje za doručenú dňom jej prevzatia, dňom odmietnutia jej prevzatia alebo dňom vrátenia doporučenej zásielky druhej zmluvnej strane, aj keď sa adresát o tom nedozvedel.

7.3 Odstúpenie od zmluvy je účinné dňom jeho písomného doručenia druhej zmluvnej strane, dňom odmietnutia jeho prevzatia alebo dňom vrátenia doporučenej zásielky druhej zmluvnej strane, aj keď sa adresát o tom nedozvedel.

7.4 Odstúpenie od zmluvy skončenie zmluvného vzťahu výpoveďou nevylučuje možnosť uplatnenia si práva na náhradu preukázanej škody, ktorá vznikla nesplnením záväzku jednou zo zmluvných strán.

**ČI. VIII**

**Záverečné ustanovenia**

8.1 Zmeny a doplnenia tejto zmluvy je možné realizovať len formou písomných dodatkov, podpísaných oboma zmluvnými stranami. Na vzťahy neupravené touto zmluvou sa vzťahujú príslušné ustanovenia zákona č. 513/1991 Zb. Obchodný zákonník

8.2 Zmluva sa vyhotovuje v piatich rovnopisoch, pričom Objednávateľ obdrží tri rovnopisy a dva rovnopisy Dodávateľ.

8.3 Zmluva nadobúda platnosť po podpise oboch zmluvných strán a účinnosť nasledujúci deň, po dni zverejnenia tejto zmluvy.

Dňa ............................. Dňa .............................

Objednávateľ: Dodávateľ:

Mgr. Zoltán Pék, starosta

............................... .................................

Príloha:

Návrh na plnenie kritérií